नौवें दिन अन्ना का वजन और 200 ग्राम कम हुआ  
अन्ना के स्वास्थ्य पर नजर रख रहे डॉक्टरों की टीम की ओर से जारी स्वास्थ्य बुलेटिन के मुताबिक उनका रक्तचाप बढ़कर 140/80 हो गया है।
इस बीच, अन्ना के स्वास्थ्य पर नजर रख रहे डॉक्टरों की टीम की ओर से जारी स्वास्थ्य बुलेटिन के मुताबिक उनका रक्तचाप बढ़कर 140/80 हो गया है, जबकि पल्स रेट 82 है। उनका वजन 200 ग्राम और घट गया है, जबकि शुगर का स्तर 106 है। भूखे रहने के कारण शरीर में पैदा होने वाले कीटोन कणों में भी वृद्धि हुई है।  डॉक्टरों का कहना है कि कीटोन के स्तर में वृद्धि से लिवर और गुर्दे प्रभावित हो सकते हैं। इस बारे में अन्ना के सहयोगी मनीष सिसौदिया ने कहा कि डॉक्टरों ने अन्ना के रक्त के नमूने लिए हैं और रिपोर्ट आने के बाद ही कुछ भी कहा जा सकता है। मंगलवार तक अन्ना का वजन 5.5 किलोग्राम कम हुआ था। इससे पहले अन्ना ने एक बार फिर ड्रिप लगवाने से इनकार कर दिया। अन्ना के स्वास्थ्य की निगरानी कर रहे डॉ नरेश त्रेहन ने बुधवार सुबह कहा कि उन्होंने अन्ना के स्वास्थ्य को ध्यान में रखते हुए उनके सामने अस्पताल में दाखिल होने का सुझाव रखा था, लेकिन उन्होंने इससे इनकार कर दिया है। अन्ना ने ड्रिप लगवाने से भी मना कर दिया है। त्रेहन ने बताया कि अन्ना के स्वास्थ्य की जांच की गई हैं। इन जांचों की रिपोर्ट दोपहर तक आएगी, इसके बाद ही बताया जा सकेगा कि उनका स्वास्थ्य कैसा है। इस बीच अन्ना से ज्यादा से ज्यादा पानी पीने और आराम करने के लिए कहा गया है।